बिजली निगम अधिकारियों पर जुर्माना, निरस्त किए बिल
बारां| जिलाउपभोक्ता विवाद प्रतितोष मंच ने उपभोक्ता को राहत देते हुए उसका बिजली कनेक्शन बहाल करने और कनेक्शन काटने के बाद जारी किए बिल निरस्त करने के साथ 8 हजार परिवाद व्यय के दो हजार रुपए देने के आदेश बिजली निगम अधिकारियों को दिए हैं।
उपभोक्ता प्रताप चौक निवासी सुरेश सिंघल ने उसका कनेक्शन काटने के बाद भी बिल जारी करने और कनेक्शन नहीं जोड़ने पर मंच में परिवाद पेश किया था। सुनवाई के बाद अध्यक्ष पवन एन चंद्र, सदस्य ललित कुमार वैष्णव, मधु नामा ने यह फैसला दिया है।
बिजली निगम ने उपभोक्ता का मार्च 2016 में कनेक्शन काट दिया था। उसे मार्च से लेकर नवंबर तक के बिल भेजे गए। इन बिलों को निरस्त करने का अादेश दिया गया है।
hin_Deva hin_Deva hin_Deva hin_Deva